FinCEN Files: Roman Abramovich a investit în secret în jucători de la echipe rivale.
Sporting Lisabona a primit bani indirect de la Abramovich pentru a achiziționa jucători. Informația apare în cea mai noua scurgere de informații din domeniul bancar – FinCEN Files. J.Barnes: "Atunci când semnezi pentru un club, integritatea și loialitatea ta trebuie să fie 100% pentru acel club".
Patronul echipei de fotbal Chelsea, Roman Abramovich, ar fi avut investiții secrete în fotbaliști care nu erau sub contract cu echipa sa, relatează CNN.Printre jucători se numără și mijlocașul de bandă Andre Carrillo, care a jucat împotriva echipei deținute de magnatul rus în două meciuri de Champions League în 2014.Abramovich deținea cote din jucători printr-o companie din Insulele Virgine Britanice. Purtătoarea lui de cuvânt spune că nici o regulă nu a fost încălcată.Totuși, Lord Triesman, fostul președinte al Asociației de Fotbal, a declarat: "Nu cred că poate fi vreodată adecvat ca proprietarul unui club de fotbal să dețină jucători de la alte cluburi. Asta este și motivul pentru care proprietatea-terță este interzisă."Dosare de la FinCEN Files, analizate de BBC Panorama a dezvăluit faptul Abramovich este în spatele companiei Leiston Holdings. Această companie investește în fotbaliști de peste hotare prin proprietate terță. Ce înseamnă acest lucru? Cluburile fără bani suficienți pun la bătaie pentru investitori procente dintr-un viitor transfer al unui fotbalist.Această practică a fost interzisă în Premier League în 2008 și internațional în 2015Pe lâng Carrillo, Leiston mai deținea procente la încă doi jucători de la Sporting, mai puțin cunoscuți. Este vorba de Gael Etock, care a jucat la club în sezonul 2012-2013 și Valentim Viola, care a stat la echipa din capitala Portugaliei din 2012 până în 2016.În 2014, Sporting Lisabona a avut două meciuri în faza grupelor Champions League împotriva echipei lui Abramovich, Chelsea. Carrillo a fost titular în ambele meciuri.Mai jos sunt cifrele prezentate de jurnaliștii de la CNN:Fost jucător la Liverpool și naționala Angliei, John Barnes, a comentat și el acest incident : "Din punct de vedere moral, și din punct de vedere al integrității acestui sport – atunci când semnezi pentru un club, integritatea și loialitatea ta trebuie să fie 100% pentru acel club."Roman Abramovich este unul din cei mai bogați oameni din Rusia, Forbes estimându-i averea, în 2019, la 12.9 miliarde de dolari. El a mai fost și guvernator al regiunii Chukotka din Rusia, iar înainte de a deține o avere imensă și de a achiziționa compania care controlează echipa Chelsea în 2003, a vândut păpuși.